Document ID: 32009R0690

KOMMISSIONENS FORORDNING (EF) Nr. 690/2009
af 30. juli 2009
om ændring af Europa-Parlamentets og Rådets forordning (EF) nr. 216/2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, særlig artikel 80, stk. 2,
under henvisning til Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF (1), særlig artikel 6, stk. 2, og
ud fra følgende betragtninger:
(1)
Ifølge artikel 6, stk. 1, i forordning (EF) nr. 216/2008 skal materiel, dele og apparatur opfylde miljøbeskyttelseskravene i bilag 16 til konventionen angående international civil luftfart (herefter benævnt »Chicago-konventionen«) i udgaven af 24. november 2005 for så vidt angår bind I og II, bortset fra tillæggene.
(2)
Chicago-konventionens bilag 16 er ændret efter vedtagelsen af forordning (EF) nr. 216/2008 med en ændring 9 til bind I og en ændring 6 til bind II af 7. marts 2008, og begge trådte i kraft den 20. november 2008.
(3)
Foranstaltningerne i denne forordning bygger på udtalelsen fra Udvalget for Det Europæiske Luftfartssikkerhedsagentur (i det følgende benævnt »agenturet«) i overensstemmelse med artikel 17, stk. 2, litra b), og artikel 19, stk. 1, i forordning (EF) nr. 216/2008. Agenturet har anbefalet, at forordning (EF) nr. 216/2008 ændres med henblik på at tage højde for ændringerne af Chicago-konventionen.
(4)
Forordning (EF) nr. 216/2008 bør ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra det i henhold til artikel 65 i forordning (EF) nr. 216/2008 nedsatte udvalg -
UDSTEDT FØLGENDE FORORDNING:
Artikel 1
Artikel 6, stk. 1, i forordning (EF) nr. 216/2008 affattes således:
»1. Materiel, dele og apparatur skal opfylde miljøbeskyttelseskravene i ændring 9 til bind I og i ændring 6 til bind II i bilag 16 til Chicago-konventionen i udgaven af 20. november 2008, bortset fra tillæggene til bilag 16.«
Artikel 2
Denne forordning træder i kraft på tyvendedagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juli 2009.

Labels: 8
15